CELEX: 62007TJ0414
Language: el
Date: 2009-07-02
Title: Απόφαση του Πρωτοδικείου (έκτο τμήμα) της 2ας Ιουλίου  2009. # Européenne de traitement de l’information (Euro-Information) κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # [Κοινοτικό σήμα - Αίτηση καταχωρίσεως εικονιστικού κοινοτικού σήματος αποτελουμένου από απεικόνιση χεριού που κρατάει μια κάρτα με τρία τρίγωνα - Απόλυτος λόγος απαραδέκτου - Έλλειψη διακριτικού χαρακτήρα - Άρθρο 7, παράγραφος 1, στοιχείο β΄, του κανονισμού (ΕΚ) 40/94 [νυν άρθρο 7, παράγραφος 1, στοιχείο β΄, του κανονισμού (ΕΚ) 207/2009]. # Υπόθεση T-414/07.

ΑΠΟΦΑΣΗ ΤΟΥ ΠΡΩΤΟΔΙΚΕΙΟΥ (έκτο τμήμα)
      της 2ας Ιουλίου 2009 (
            *1
         )
      «Κοινοτικό σήμα — Αίτηση καταχωρίσεως εικονιστικού κοινοτικού σήματος αποτελουμένου από απεικόνιση χεριού που κρατάει μια κάρτα με τρία τρίγωνα — Απόλυτος λόγος απαραδέκτου — Έλλειψη διακριτικού χαρακτήρα — Άρθρο 7, παράγραφος 1, στοιχείο β’, του κανονισμού (ΕΚ) 40/94 [νυν άρθρο 7, παράγραφος 1, στοιχείο β’, του κανονισμού (ΕΚ) 207/2009]»
      Στην υπόθεση T-414/07,
      
         Européenne de traitement de l’Information (Euro-Information), με έδρα το Στρασβούργο (Γαλλία), εκπροσωπούμενη από τους P. Greffe, M. Chaminade και L. Paudrat, δικηγόρους,
      προσφεύγουσα,
      κατά
      
         Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), εκπροσωπούμενου από τους O. Montalto και R. Bianchi,
      καθού,
      με αντικείμενο προσφυγή κατά της αποφάσεως του πρώτου τμήματος προσφυγών του ΓΕΕΑ της 6ης Σεπτεμβρίου 2007 (υπόθεση R 290/2007-1), με την οποία απορρίφθηκε αίτηση καταχωρίσεως ως κοινοτικού σήματος ενός σημείου που απεικονίζει χέρι που κρατάει μια κάρτα με τρία τρίγωνα,
      ΤΟ ΠΡΩΤΟΔΙΚΕΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ (έκτο τμήμα),
      συγκείμενο από τους A. W. H. Meij, πρόεδρο, V. Vadapalas (εισηγητή) και L. Truchot, δικαστές,
      γραμματέας: J. Palacio González, κύριος υπάλληλος διοικήσεως,
      έχοντας υπόψη το δικόγραφο της προσφυγής που κατατέθηκε στη Γραμματεία του Πρωτοδικείου στις 19 Νοεμβρίου 2007,
      έχοντας υπόψη το υπόμνημα αντικρούσεως που κατατέθηκε στη Γραμματεία του Πρωτοδικείου στις 4 Φεβρουαρίου 2008,
      κατόπιν της συνεδριάσεως της 10ης Οκτωβρίου 2008,
      εκδίδει την ακόλουθη
      
         Απόφαση
      
      
         Ιστορικό της διαφοράς
      
      
               1
            
            
               Στις 10 Ιουλίου 2006, η προσφεύγουσα, Européenne de traitement de l’Information (Euro-Information), υπέβαλε αίτηση καταχωρίσεως κοινοτικού σήματος ενώπιον του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), δυνάμει του κανονισμού (ΕΚ) 40/94 του Συμβουλίου, της , για το κοινοτικό σήμα (EE 1994, L 11, σ. 1), όπως έχει τροποποιηθεί [αντικαταστάθηκε από τον κανονισμό (ΕΚ) 207/2009 του Συμβουλίου, της , για το κοινοτικό σήμα (EE L, 78, σ. 1)].
            
         
               2
            
            
               Το σήμα του οποίου ζητήθηκε η καταχώριση είναι το παρουσιαζόμενο κατωτέρω εικονιστικό σήμα:
               
                  
            
         
               3
            
            
               Τα προϊόντα και οι υπηρεσίες για τα οποία ζητήθηκε η καταχώριση εμπίπτουν στις κλάσεις 9, 35 έως 38 και 42 κατά την έννοια του Διακανονισμού της Νίκαιας, για τη διεθνή ταξινόμηση των προϊόντων και των υπηρεσιών με σκοπό την καταχώριση των σημάτων, της 15ης Ιουνίου 1957, όπως έχει αναθεωρηθεί και τροποποιηθεί, και αντιστοιχούν, για εκάστη των κλάσεων, στην ακόλουθη περιγραφή:
               
                        —
                     
                     
                        κλάση 9: «Συσκευές εγγραφής, μετάδοσης και αναπαραγωγής ήχου ή εικόνας, ηλεκτρονικές ατζέντες, αυτόματοι πωλητές, μηχανήματα έκδοσης εισιτηρίων, αντιγράφων κίνησης λογαριασμού, αποσπασμάτων κίνησης λογαριασμού, αυτόματα μηχανήματα πληρωμών, τραπεζικά μηχανήματα αυτόματης ανάληψης μετρητών, κάμερες (κινηματογραφικές συσκευές), βιντεοκάμερες, κάρτες μνήμης ή με μικροεπεξεργαστή, μαγνητικές κάρτες, κάρτες αναγνώρισης ταυτότητας μαγνητικές ή με μικροεπεξεργαστή, κάρτες χρέωσης, πίστωσης ή ανάληψης μαγνητικές ή με μικροεπεξεργαστή, βιντεοκασέτες, σύμπυκνοι δίσκοι απλής ανάγνωσης, συσκευές ανάγνωσης γραμμικού κώδικα, σύμπυκνοι δίσκοι (ήχου — βίντεο), οπτικοί σύμπυκνοι δίσκοι, συσκευές ανίχνευσης πλαστών χρημάτων, δισκέτες, μέσα αποθήκευσης μαγνητικών δεδομένων, μέσα αποθήκευσης οπτικών δεδομένων, οθόνες βίντεο, συσκευές επεξεργασίας δεδομένων, συσκευές ενδοεπικοινωνίας, διεπαφές (ηλεκτρονικών υπολογιστών), συσκευές αναπαραγωγής (ηλεκτρονικών υπολογιστών), λογισμικό (εγγεγραμμένα προγράμματα), λογισμικό διαχείρισης λογαριασμών, οθόνες (προγράμματα ηλεκτρονικών υπολογιστών), ηλεκτρονικοί υπολογιστές, περιφερειακά ηλεκτρονικών υπολογιστών, εγγεγραμμένα προγράμματα ηλεκτρονικών υπολογιστών, εγγεγραμμένα προγράμματα λειτουργικού συστήματος (για ηλεκτρονικούς υπολογιστές), συσκευές ραδιοτηλεφωνίας, δέκτες (ήχου, βίντεο), τηλεφωνικές συσκευές, κινητά τηλέφωνα, τηλεοπτικές συσκευές, μηχανισμοί με κερματοδέκτη για τηλεοπτικές συσκευές, συσκευές καταγραφής χρόνου, πομποί (τηλεπικοινωνιών), κεντρικές μονάδες επεξεργασίας (επεξεργαστές), προγράμματα και υλικό ηλεκτρονικών υπολογιστών που επιτρέπουν την παροχή εξ αποστάσεως πλήρων υπηρεσιών τράπεζας, χρηματοπιστωτικού ιδρύματος και ασφαλειών, λογισμικό ασφαλών πληρωμών επί γραμμής για ηλεκτρονικό δίκτυο επικοινωνίας, συσκευές και όργανα ηλεκτρονικών πληρωμών, υλικό ηλεκτρονικών υπολογιστών για ηλεκτρονικές πληρωμές, λογισμικό για ηλεκτρονικές πληρωμές, κάρτες ηλεκτρονικών πληρωμών, ηλεκτρικές και ηλεκτρονικές διατάξεις για τη διαχείριση χρηματοπιστωτικών συναλλαγών»·
                     
                  
                        —
                     
                     
                        κλάση 35: «Υπηρεσίες συνδρομών σε εφημερίδες (για λογαριασμό τρίτων), παροχή βοήθειας στη διοίκηση επιχειρήσεων, παροχή συμβουλών για θέματα οργάνωσης και διοίκησης επιχειρήσεων, παροχή επαγγελματικών συμβουλών για θέματα επιχειρήσεων, πραγματογνωμοσύνες σε θέματα επιχειρήσεων, παροχή πληροφοριών για θέματα επιχειρήσεων, εκτιμήσεις στον τομέα των εμπορικών υποθέσεων, ανάλυση τιμής κόστους, μετάδοση διαφημιστικών μηνυμάτων, μεταγραφή επικοινωνιών, λογιστική, παροχή συμβουλών για ζητήματα προσωπικού, διαφημιστική αλληλογραφία, ηλεκτρονική διαφημιστική αλληλογραφία, διάδοση διαφημίσεων μέσω ηλεκτρονικού δικτύου επικοινωνίας επί γραμμής, υπηρεσίες παροχής πληροφοριών, βοήθειας και συμβουλών σε θέματα διοικητικά και εμπορικά με σκοπό τη διασφάλιση των πληρωμών που αφορούν το επιγραμμικό εμπόριο μέσω του Διαδικτύου, σύνταξη φορολογικών δηλώσεων, επιδείξεις προϊόντων, διανομή διαφημιστικού υλικού (φυλλαδίων, ενημερωτικών φυλλαδίων, εντύπων, δειγμάτων), μελέτες αγοράς, οργάνωση εκθέσεων για εμπορικούς ή διαφημιστικούς σκοπούς, συλλογή δεδομένων σε κεντρικό αρχείο, συστηματοποίηση δεδομένων σε κεντρικό αρχείο, διαχείριση αρχείων ηλεκτρονικών υπολογιστών, τήρηση βιβλίων, τήρηση λογιστικών βιβλίων, έρευνα αγοράς, οικονομικές προβλέψεις, έργα (παροχή βοήθειας στη διοίκηση επιχειρήσεων), δημοσίευση διαφημιστικών κειμένων, διαφήμιση μέσω ταχυδρομείου, ραδιοφωνική διαφήμιση, τηλεοπτική διαφήμιση, σύνταξη καταστάσεων κίνησης λογαριασμού, υπηρεσίες καταγραφής τηλεφωνικών μηνυμάτων (απόντος συνδρομητή), υπηρεσίες γραμματειακής υποστήριξης, παροχή στατιστικών πληροφοριών, επεξεργασία κειμένου, έλεγχος λογαριασμών, διοργάνωση διαγωνισμών (διαφημιστικών ή προώθησης πωλήσεων), υπηρεσίες προώθησης και διαφήμισης με στόχο την αφοσίωση πελατών και προσωπικού, διεκπεραίωση και λήψη παραγγελιών προϊόντων και υπηρεσιών μέσω Διαδικτύου, ενδοδικτύου και υπερενδοδικτύου, διοικητική διαχείριση αυτόματων πωλητών, αυτόματων μηχανημάτων πληρωμών και τραπεζικών μηχανημάτων αυτόματης ανάληψης μετρητών»·
                     
                  
                        —
                     
                     
                        κλάση 36: «Κτηματομεσιτικές υποθέσεις, ασφάλειες, ασφάλειες ατυχημάτων, ανάληψη επιχειρηματικών απαιτήσεων τρίτων, τραπεζικές υποθέσεις, χρηματοπιστωτικές υποθέσεις, νομισματικές υποθέσεις, πιστωτικά ιδρύματα, υπηρεσίες είσπραξης οφειλών, τραπεζική ανάλυση, χρηματοπιστωτική ανάλυση, νομισματική ανάλυση, ασφάλειες, χρηματοδοτική μίσθωση, εκτίμηση αξίας ακινήτων, έκδοση κουπονιών, υπηρεσίες ταμείων πρόνοιας, σύσταση, επένδυση και τοποθέτηση κεφαλαίων, υπηρεσίες πιστωτικών καρτών, υπηρεσίες καρτών ανάληψης, εγγυήσεις, πράξεις συναλλάγματος, επαλήθευση επιταγών, έκδοση ταξιδιωτικών επιταγών, παροχή συμβουλών σε θέματα ασφαλειών, συλλογή αξιών, πράξεις συμψηφισμού (συναλλάγματος), παροχή συμβουλών σε θέματα τραπεζικά, παροχή συμβουλών σε θέματα χρηματοπιστωτικά, ασφαλειομεσιτείες, μεσιτεία ακινήτων, μεσιτεία χρηματιστηρίου, πίστωση, καταθέσεις αξιών, καταθέσεις σε χρηματοκιβώτια, καταθέσεις ταμιευτηρίου, χρηματοπιστωτικές εκτιμήσεις και πραγματογνωμοσύνες (ασφάλειες, τράπεζες, ακίνητα), υπηρεσίες διαχείρισης περιουσίας, υπηρεσίες χρηματοδότησης, χρηματοπιστωτικές πληροφορίες, φορολογικές εκτιμήσεις, φορολογικές εμπειρογνωμοσύνες, σύσταση, επένδυση και τοποθέτηση κεφαλαίων, ηλεκτρονική μεταφορά κεφαλαίων, πληροφόρηση σε χρηματοπιστωτικά και τραπεζικά θέματα, είσπραξη ενοικίων, ασφάλειες υγείας, ναυτικές ασφάλειες, κτηματική τραπεζική, χρηματοπιστωτικές πράξεις, νομισματικές πράξεις, οικονομική χορηγία, δανειοδότηση (χρηματοοικονομικές υπηρεσίες), χρηματοπιστωτικές συναλλαγές, ασφάλειες ζωής, διαχείριση λογαριασμών αξιών, διαχείριση περιουσίας, παροχή χρηματοπιστωτικών και τραπεζικών πληροφοριών επί γραμμής, παροχή χρηματοπιστωτικών και τραπεζικών αλληλεπιδραστικών πληροφοριών, υπηρεσίες ηλεκτρονικών πληρωμών, υπηρεσίες ηλεκτρονικής μεταφοράς αξιών, χρημάτων, κεφαλαίων, μετοχών, συναλλάγματος και κάθε άλλου χρηματοοικονομικού τίτλου, υπηρεσίες πληρωμών επί γραμμής σε ηλεκτρονικό δίκτυο επικοινωνίας, μεσιτείες και συναλλαγές μέσω ηλεκτρονικού δικτύου επικοινωνίας επί γραμμής»·
                     
                  
                        —
                     
                     
                        κλάση 37: «Υπηρεσίες εγκατάστασης, συντήρησης και επισκευής»·
                     
                  
                        —
                     
                     
                        κλάση 38: «Τηλεπικοινωνίες, πρακτορεία ειδήσεων, συγκεκριμένα στον τραπεζικό τομέα, επικοινωνίες μέσω τερματικών ηλεκτρονικών υπολογιστών, επικοινωνίες ραδιοφωνικές, τηλεφωνικές, τηλεοπτικές, αποστολή τηλεγραφημάτων, μετάδοση τηλεγραφημάτων, μετάδοση τηλεοπτικών προγραμμάτων, ραδιοφωνικές εκπομπές, τηλεοπτικές εκπομπές, παροχή πληροφοριών σχετικά με τις τηλεπικοινωνίες, εκμίσθωση συσκευών αποστολής δεδομένων ή μηνυμάτων, εκμίσθωση τηλεφωνικών συσκευών, ηλεκτρονική μετάδοση μηνυμάτων, μετάδοση μηνυμάτων, μετάδοση μηνυμάτων και εικόνων με τη βοήθεια ηλεκτρονικού υπολογιστή, κινητή ραδιοτηλεφωνία, δορυφορική μετάδοση, υπηρεσίες τηλεφωνίας, μετάδοση πληροφοριών μέσω Διαδικτύου, ενδοδικτύων και υπερενδοδικτύων, υπηρεσίες μετάδοσης αλληλεπιδραστικών πληροφοριών ηλεκτρονικών υπολογιστών, μετάδοση πληροφοριών προερχόμενων από ηλεκτρονικές τράπεζες δεδομένων, διεθνείς υπηρεσίες μετάδοσης δεδομένων μεταξύ δικτυωμένων συστημάτων ηλεκτρονικών υπολογιστών, μετάδοση πληροφοριών επί γραμμής, μετάδοση και λήψη πληροφοριών, μηνυμάτων, εικόνων και ήχου μέσω σταθερών ή κινητών τηλεφώνων, ηλεκτρονικών υπολογιστών, μικροϋπολογιστών ή συστημάτων βίντεο, υπηρεσίες τηλεπικοινωνιών μέσω ηλεκτρονικού ταχυδρομείου και τηλεοπτικής βιντεογραφίας, υπηρεσίες τηλεπικοινωνιών για την παροχή πρόσβασης σε πλήρεις εξ αποστάσεως υπηρεσίες τράπεζας, χρηματοπιστωτικού ιδρύματος και ασφαλειών, παροχή επί γραμμής πρόσβασης σε βάση χρηματοπιστωτικών δεδομένων, εκμίσθωση χρόνου πρόσβασης σε διακομιστή βάσεων δεδομένων (υπηρεσίες ηλεκτρονικών υπολογιστών), εκμίσθωση χρόνου πρόσβασης σε ηλεκτρονικό υπολογιστή για την επεξεργασία δεδομένων»·
                     
                  
                        —
                     
                     
                        κλάση 42: «Νομικές υπηρεσίες, ανάλυση για την εγκατάσταση συστημάτων ηλεκτρονικών υπολογιστών, υπηρεσίες διαιτησίας, ανασύσταση βάσεων δεδομένων, υπηρεσίες επίλυσης διαφορών, μελέτες τεχνικών έργων, πραγματογνωμοσύνες (εργασίες μηχανικού), εκμίσθωση λογισμικού ηλεκτρονικών υπολογιστών, εκμίσθωση ηλεκτρονικών υπολογιστών, ανάπτυξη (σχεδιασμός) λογισμικού, ενημέρωση λογισμικού, συντήρηση λογισμικού ηλεκτρονικών υπολογιστών, προγραμματισμός ηλεκτρονικών υπολογιστών, παροχή νομικής βοήθειας (επιτροπεία), διαχείριση δικαιωμάτων βιομηχανικής ιδιοκτησίας, καταχώριση και διαχείριση σημάτων, σχεδίων και προτύπων, υπηρεσίες εξασφάλισης και καταχώρισης ονομάτων τομέα, υπηρεσίες διαχείρισης ονομάτων τομέα, υπηρεσίες παροχής νομικών πληροφοριών επί γραμμής, ηλεκτρονικές αλληλεπιδραστικές υπηρεσίες παροχής νομικών πληροφοριών, υπηρεσίες σχεδιασμού και ανάπτυξης συστημάτων ηλεκτρονικών πληρωμών και ασφάλειας των χρηματοπιστωτικών συναλλαγών μέσω του Διαδικτύου ή οποιουδήποτε άλλου δικτύου ηλεκτρονικών υπολογιστών, υπηρεσίες προγραμματισμού ηλεκτρονικών υπολογιστών για την πρόσβαση σε συστήματα διαχείρισης αυτόματων πωλητών, αυτόματων μηχανημάτων πληρωμών και τραπεζικών μηχανημάτων αυτόματης ανάληψης μετρητών».
                     
                  
         
               4
            
            
               Με απόφαση της 18ης Δεκεμβρίου 2006, ο εξεταστής απέρριψε την ως άνω αίτηση καταχωρίσεως βάσει του άρθρου 7, παράγραφος 1, στοιχείο β’, του κανονισμού 40/94 [νυν άρθρου 7, παράγραφος 1, στοιχείο β’, του κανονισμού 207/2009], αποκλειστικά για τα ακόλουθα προϊόντα και υπηρεσίες (στο εξής: επίμαχα προϊόντα και υπηρεσίες):
               
                        —
                     
                     
                        κλάση 9: «Αυτόματοι πωλητές, μηχανήματα έκδοσης εισιτηρίων, αντιγράφων κίνησης λογαριασμού, αποσπασμάτων κίνησης λογαριασμού, αυτόματα μηχανήματα πληρωμών, τραπεζικά μηχανήματα αυτόματης ανάληψης μετρητών, κάρτες μνήμης ή με μικροεπεξεργαστή, μαγνητικές κάρτες, κάρτες αναγνώρισης ταυτότητας μαγνητικές ή με μικροεπεξεργαστή, κάρτες χρέωσης, πίστωσης ή ανάληψης μαγνητικές ή με μικροεπεξεργαστή, μέσα αποθήκευσης μαγνητικών δεδομένων, συσκευές επεξεργασίας δεδομένων, συσκευές ενδοεπικοινωνίας, διεπαφές (ηλεκτρονικών υπολογιστών), συσκευές αναπαραγωγής (ηλεκτρονικών υπολογιστών), λογισμικό (εγγεγραμμένα προγράμματα), λογισμικό διαχείρισης λογαριασμών, οθόνης (προγράμματα ηλεκτρονικών υπολογιστών), ηλεκτρονικοί υπολογιστές, περιφερειακά ηλεκτρονικών υπολογιστών, εγγεγραμμένα προγράμματα ηλεκτρονικών υπολογιστών, εγγεγραμμένα προγράμματα λειτουργικού συστήματος (για ηλεκτρονικούς υπολογιστές), κεντρικές μονάδες επεξεργασίας (επεξεργαστές), προγράμματα και υλικό ηλεκτρονικών υπολογιστών που επιτρέπουν την παροχή εξ αποστάσεως πλήρων υπηρεσιών τράπεζας, χρηματοπιστωτικού ιδρύματος και ασφαλειών, λογισμικό ασφαλών πληρωμών επί γραμμής για ηλεκτρονικό δίκτυο επικοινωνίας, συσκευές και όργανα ηλεκτρονικών πληρωμών, υλικό ηλεκτρονικών υπολογιστών για ηλεκτρονικές πληρωμές, λογισμικό για ηλεκτρονικές πληρωμές, κάρτες ηλεκτρονικών πληρωμών, ηλεκτρικές και ηλεκτρονικές διατάξεις για τη διαχείριση χρηματοπιστωτικών συναλλαγών»·
                     
                  
                        —
                     
                     
                        κλάση 35: «Διοικητική διαχείριση, αυτόματων πωλητών, αυτόματων μηχανημάτων πληρωμών και τραπεζικών μηχανημάτων αυτόματης ανάληψης μετρητών»·
                     
                  
                        —
                     
                     
                        κλάση 36: «Τραπεζικές υποθέσεις, χρηματοπιστωτικές υποθέσεις, νομισματικές υποθέσεις, πιστωτικά ιδρύματα, υπηρεσίες ταμείων πρόνοιας, υπηρεσίες πιστωτικών καρτών, υπηρεσίες καρτών ανάληψης, πράξεις συναλλάγματος, συλλογή αξιών, πράξεις συμψηφισμού (συναλλάγματος), παροχή συμβουλών σε θέματα τραπεζικά, παροχή συμβουλών σε θέματα χρηματοπιστωτικά, πίστωση, καταθέσεις αξιών, καταθέσεις ταμιευτηρίου, χρηματοπιστωτικές πληροφορίες, σύσταση, επένδυση και τοποθέτηση κεφαλαίων, ηλεκτρονική μεταφορά κεφαλαίων, πληροφόρηση σε χρηματοπιστωτικά και τραπεζικά θέματα, χρηματοπιστωτικές πράξεις, νομισματικές πράξεις, δανειοδότηση (χρηματοοικονομικές υπηρεσίες), χρηματοπιστωτικές συναλλαγές, διαχείριση λογαριασμών αξιών, διαχείριση περιουσίας, παροχή χρηματοπιστωτικών και τραπεζικών πληροφοριών επί γραμμής, παροχή χρηματοπιστωτικών και τραπεζικών αλληλεπιδραστικών πληροφοριών, υπηρεσίες ηλεκτρονικών πληρωμών, υπηρεσίες ηλεκτρονικής μεταφοράς αξιών, χρημάτων, κεφαλαίων, μετοχών, συναλλάγματος και κάθε άλλου χρηματοοικονομικού τίτλου, υπηρεσίες πληρωμών επί γραμμής σε ηλεκτρονικό δίκτυο επικοινωνίας, μεσιτείες και συναλλαγές μέσω ηλεκτρονικού δικτύου επικοινωνίας επί γραμμής»·
                     
                  
                        —
                     
                     
                        κλάση 38: «Τηλεπικοινωνίες, επικοινωνίες μέσω τερματικών ηλεκτρονικών υπολογιστών, ηλεκτρονική μετάδοση μηνυμάτων, μετάδοση μηνυμάτων, μετάδοση μηνυμάτων και εικόνων με τη βοήθεια ηλεκτρονικού υπολογιστή, μετάδοση πληροφοριών μέσω Διαδικτύου, ενδοδικτύων και υπερενδοδικτύων, υπηρεσίες μετάδοσης αλληλεπιδραστικών πληροφοριών ηλεκτρονικών υπολογιστών, μετάδοση πληροφοριών προερχόμενων από ηλεκτρονικές τράπεζες δεδομένων, διεθνείς υπηρεσίες μετάδοσης δεδομένων μεταξύ δικτυωμένων συστημάτων ηλεκτρονικών υπολογιστών, μετάδοση πληροφοριών επί γραμμής, μετάδοση και λήψη πληροφοριών, μηνυμάτων, εικόνων και ήχου μέσω σταθερών ή κινητών τηλεφώνων, ηλεκτρονικών υπολογιστών, μικροϋπολογιστών ή συστημάτων βίντεο, υπηρεσίες τηλεπικοινωνιών μέσω ηλεκτρονικού ταχυδρομείου και τηλεοπτικής βιντεογραφίας, υπηρεσίες τηλεπικοινωνιών για την παροχή πρόσβασης σε πλήρεις εξ αποστάσεως υπηρεσίες τράπεζας, χρηματοπιστωτικού ιδρύματος και ασφαλειών, παροχή επί γραμμής πρόσβασης σε βάση χρηματοπιστωτικών δεδομένων, εκμίσθωση χρόνου πρόσβασης σε διακομιστή βάσεων δεδομένων (υπηρεσίες ηλεκτρονικών υπολογιστών), εκμίσθωση χρόνου πρόσβασης σε ηλεκτρονικό υπολογιστή για την επεξεργασία δεδομένων»·
                     
                  
                        —
                     
                     
                        κλάση 42: «Υπηρεσίες σχεδιασμού και ανάπτυξης συστημάτων ηλεκτρονικών πληρωμών και ασφάλειας των χρηματοπιστωτικών συναλλαγών μέσω του Διαδικτύου ή οποιουδήποτε άλλου δικτύου ηλεκτρονικών υπολογιστών, υπηρεσίες προγραμματισμού ηλεκτρονικών υπολογιστών για την πρόσβαση σε συστήματα διαχείρισης αυτόματων πωλητών, αυτόματων μηχανημάτων πληρωμών και τραπεζικών μηχανημάτων αυτόματης ανάληψης μετρητών».
                     
                  
         
               5
            
            
               Στις 15 Φεβρουαρίου 2007, η προσφεύγουσα άσκησε, σύμφωνα με τα άρθρα 57 έως 62 του κανονισμού 40/94 [νυν άρθρα 58 έως 64 του κανονισμού 207/2009], προσφυγή ενώπιον του ΓΕΕΑ κατά της αποφάσεως του εξεταστή.
            
         
               6
            
            
               Με απόφαση της 6ης Σεπτεμβρίου 2007 (στο εξής: προσβαλλόμενη απόφαση), το πρώτο τμήμα προσφυγών του ΓΕΕΑ απέρριψε την προσφυγή αυτή βάσει του άρθρου 7, παράγραφος 1, στοιχείο β’, του κανονισμού 40/94 [νυν άρθρου 7, παράγραφος 1, στοιχείο β’, του κανονισμού 207/2009], με το αιτιολογικό ότι το σημείο του οποίου ζητήθηκε η καταχώριση δεν είχε διακριτικό χαρακτήρα όσον αφορά τα οικεία προϊόντα και υπηρεσίες. Κατά το τμήμα προσφυγών, το σημείο αυτό θα προσληφθεί από το ενδιαφερόμενο κοινό ως χρηστική ένδειξη, ως μια ακολουθητέα διαδικασία ή ως τρόπος ενέργειας για την πραγματοποίηση μιας συναλλαγής που προϋποθέτει τη χρήση τραπεζικής ή άλλης κάρτας.
            
         
         Αιτήματα των διαδίκων
      
      
               7
            
            
               Η προσφεύγουσα ζητεί από το Πρωτοδικείο:
               
                        —
                     
                     
                        να ακυρώσει την προσβαλλόμενη απόφαση·
                     
                  
                        —
                     
                     
                        να διατάξει το ΓΕΕΑ να προβεί στην αιτηθείσα καταχώριση σήματος.
                     
                  
         
               8
            
            
               Κατά την επ’ ακροατηρίου συζήτηση, η προσφεύγουσα συμπλήρωσε τα αιτήματά της, ζητώντας να καταδικασθεί το ΓΕΕΑ στα δικαστικά έξοδα.
            
         
               9
            
            
               Το ΓΕΕΑ ζητεί από το Πρωτοδικείο:
               
                        —
                     
                     
                        να απορρίψει την προσφυγή·
                     
                  
                        —
                     
                     
                        να καταδικάσει την προσφεύγουσα στα δικαστικά έξοδα.
                     
                  
         
         Σκεπτικό
      
      
         Επί του παραδεκτού του δεύτερου αιτήματος της προσφεύγουσας
      
      
               10
            
            
               Με το δεύτερο αίτημά της, η προσφεύγουσα ζητεί από το Πρωτοδικείο να διατάξει το ΓΕΕΑ να προβεί στην αιτηθείσα καταχώριση σήματος. Συναφώς, πρέπει να υπομνησθεί ότι, σύμφωνα με το άρθρο 63, παράγραφος 6, του κανονισμού 40/94 [νυν άρθρο 65, παράγραφος 6, στοιχείο β’, του κανονισμού 207/2009], το ΓΕΕΑ οφείλει να λαμβάνει τα μέτρα που συνεπάγεται η εκτέλεση της αποφάσεως του κοινοτικού δικαστή. Επομένως, δεν εναπόκειται στο Πρωτοδικείο να απευθύνει διαταγή στο ΓΕΕΑ. Στο τελευταίο αυτό εναπόκειται να αντλήσει τις συνέπειες του διατακτικού και του σκεπτικού της παρούσας αποφάσεως [βλ., κατ’ αυτή την έννοια, αποφάσεις του Πρωτοδικείου της 31ης Ιανουαρίου 2001, T-331/99, Mitsubishi HiTec Paper Bielefeld κατά ΓΕΕΑ (Giroform), Συλλογή 2001, σ. II-433, σκέψη 33, και της , T-34/00, Eurocool Logistik κατά ΓΕΕΑ (EUROCOOL), Συλλογή 2002, σ. II-683, σκέψη 12]. Το δεύτερο αίτημα της προσφεύγουσας είναι συνεπώς απαράδεκτο.
            
         
         Επί της ουσίας
      
      
               11
            
            
               Προς στήριξη της προσφυγής της, η προσφεύγουσα προβάλλει ένα μοναδικό λόγο, που αντλείται από παράβαση του άρθρου 7, παράγραφος 1, στοιχείο β’, του κανονισμού 40/94 [νυν άρθρου 7, παράγραφος 1, στοιχείο β’, του κανονισμού 207/2009].
            
         Επιχειρήματα των διαδίκων
      
               12
            
            
               Η προσφεύγουσα ισχυρίζεται ότι από κανένα από τα στοιχεία του σήματος του οποίου ζητήθηκε η καταχώριση, δηλαδή από τη στυλιζαρισμένη απεικόνιση ενός χεριού, την ορθογώνια μορφή λευκού χρώματος την οποία κρατάει το χέρι και τη διαδοχή των τριών τριγώνων, μεμονωμένως ή σε συνδυασμό θεωρούμενα, δεν μπορεί να συναχθεί ότι το σήμα αυτό συνιστά ένδειξη μιας «διαδικασίας που πρέπει να ακολουθηθεί» ή ενός «τρόπου ενέργειας» για την πραγματοποίηση «μιας συναλλαγής που προϋποθέτει τη χρήση τραπεζικής κάρτας», όπως υποστήριξε το τμήμα προσφυγών με την προσβαλλόμενη απόφαση.
            
         
               13
            
            
               Πρώτον, η προσφεύγουσα αμφισβητεί την ακρίβεια της εκτιμήσεως του τμήματος προσφυγών, κατά την οποία η ορθογώνια μορφή ανοικτού χρώματος την οποία κρατάει το χέρι που απεικονίζεται στο επίμαχο σημείο αποτελεί τραπεζική κάρτα.
            
         
               14
            
            
               Έτσι, δεν είναι ορθό να υποστηρίζεται ότι το σήμα του οποίου ζητήθηκε η καταχώριση δεν έχει διακριτικό χαρακτήρα όσον αφορά τμήμα των προϊόντων και των υπηρεσιών που εμπίπτουν στις κλάσεις 9, 35 και 42, στον βαθμό που αυτά τα προϊόντα και οι υπηρεσίες συνδέονται οπωσδήποτε με τη χρήση ηλεκτρονικών καρτών πληρωμής και με την πραγματοποίηση συναλλαγών μέσω των καρτών αυτών, και όσον αφορά τις υπηρεσίες που εμπίπτουν στις κλάσεις 36 και 38, διότι το εν λόγω σήμα είναι φορέας του μηνύματος ότι οι καταναλωτές μπορούν να πραγματοποιήσουν τις πράξεις αυτές μέσω ηλεκτρονικών ή μαγνητικών καρτών.
            
         
               15
            
            
               Δεύτερον, η προσφεύγουσα ισχυρίζεται ότι ο συνδυασμός που συνίσταται σε ένα χέρι που κρατάει μια ορθογώνια μορφή ανοικτού χρώματος αποτελεί διακριτικό στοιχείο σε σχέση με ορισμένα από τα οικεία προϊόντα και υπηρεσίες, λόγω της «στυλιζαρισμένης» απεικόνισης, της διάταξης και της διευθέτησης του χεριού και της ορθογώνιας μορφής.
            
         
               16
            
            
               Κατά την προσφεύγουσα όμως, το τμήμα προσφυγών βαίνει πέραν των στοιχείων που απαρτίζουν το σήμα του οποίου ζητήθηκε η καταχώριση και της καταγραφής των οικείων προϊόντων και υπηρεσιών προσπαθώντας να καταδείξει ένα σύνδεσμο μεταξύ ορισμένων στοιχείων του σήματος του οποίου ζητήθηκε η καταχώριση και των οικείων προϊόντων και υπηρεσιών. Επιπλέον, αγνοεί την ύπαρξη του συνδυασμού των τριών τριγώνων, που αποτελεί ένα από τα διακριτικά και κυρίαρχα στοιχεία του σήματος του οποίου ζητήθηκε η καταχώριση. Το στοιχείο αυτό όμως είναι ασύνηθες και αυθαίρετο για τα οικεία προϊόντα και υπηρεσίες και καθιστά δυνατό τον προσδιορισμό των προϊόντων και υπηρεσιών της προσφεύγουσας σε σχέση με αυτά των ανταγωνιστών της.
            
         
               17
            
            
               Αφενός, κατά την προσφεύγουσα, τα στοιχεία του σήματος του οποίου ζητήθηκε η καταχώριση, μεμονωμένα ή συνολικά θεωρούμενα, είναι απολύτως διακριτικά έναντι των ακόλουθων προϊόντων και υπηρεσιών:
               
                        —
                     
                     
                        κλάση 9: «Μέσα αποθήκευσης μαγνητικών δεδομένων, συσκευές επεξεργασίας δεδομένων, συσκευές ενδοεπικοινωνίας, διεπαφές (ηλεκτρονικών υπολογιστών), συσκευές αναπαραγωγής (ηλεκτρονικών υπολογιστών), λογισμικό (εγγεγραμμένα προγράμματα), οθόνες (προγράμματα ηλεκτρονικών υπολογιστών), ηλεκτρονικοί υπολογιστές, περιφερειακά ηλεκτρονικών υπολογιστών, εγγεγραμμένα προγράμματα ηλεκτρονικών υπολογιστών, εγγεγραμμένα προγράμματα λειτουργικού συστήματος (για ηλεκτρονικούς υπολογιστές), κεντρικές μονάδες επεξεργασίας (επεξεργαστές), προγράμματα και υλικό ηλεκτρονικών υπολογιστών που επιτρέπουν την παροχή εξ αποστάσεως πλήρων υπηρεσιών τράπεζας, χρηματοπιστωτικού ιδρύματος και ασφαλειών, λογισμικό ασφαλών πληρωμών επί γραμμής για ηλεκτρονικό δίκτυο επικοινωνίας, συσκευές και όργανα ηλεκτρονικών πληρωμών, υλικό ηλεκτρονικών υπολογιστών για ηλεκτρονικές πληρωμές, λογισμικό για ηλεκτρονικές πληρωμές»·
                     
                  
                        —
                     
                     
                        κλάση 36: «Πιστωτικά ιδρύματα, υπηρεσίες ταμείων πρόνοιας, πίστωση, καταθέσεις ταμιευτηρίου, σύσταση, επένδυση και τοποθέτηση κεφαλαίων, δανειοδότηση (χρηματοοικονομικές υπηρεσίες), διαχείριση λογαριασμών αξιών, διαχείριση περιουσίας, υπηρεσίες ηλεκτρονικών πληρωμών, υπηρεσίες πληρωμών επί γραμμής σε ηλεκτρονικό δίκτυο επικοινωνίας»·
                     
                  
                        —
                     
                     
                        κλάση 38: «Τηλεπικοινωνίες, επικοινωνίες μέσω τερματικών ηλεκτρονικών υπολογιστών, ηλεκτρονική μετάδοση μηνυμάτων, μετάδοση μηνυμάτων, μετάδοση μηνυμάτων και εικόνων με τη βοήθεια ηλεκτρονικού υπολογιστή, μετάδοση πληροφοριών μέσω Διαδικτύου, ενδοδικτύων και υπερενδοδικτύων, υπηρεσίες μετάδοσης αλληλεπιδραστικών πληροφοριών ηλεκτρονικών υπολογιστών, μετάδοση πληροφοριών προερχόμενων από ηλεκτρονικές τράπεζες δεδομένων, διεθνείς υπηρεσίες μετάδοσης δεδομένων μεταξύ δικτυωμένων συστημάτων ηλεκτρονικών υπολογιστών, μετάδοση πληροφοριών επί γραμμής, μετάδοση και λήψη πληροφοριών, μηνυμάτων, εικόνων και ήχου μέσω σταθερών ή κινητών τηλεφώνων, ηλεκτρονικών υπολογιστών, μικροϋπολογιστών ή συστημάτων βίντεο, υπηρεσίες τηλεπικοινωνιών μέσω ηλεκτρονικού ταχυδρομείου και τηλεοπτικής βιντεογραφίας, εκμίσθωση χρόνου πρόσβασης σε διακομιστή βάσεων δεδομένων (υπηρεσίες ηλεκτρονικών υπολογιστών), εκμίσθωση χρόνου πρόσβασης σε ηλεκτρονικό υπολογιστή για την επεξεργασία δεδομένων»·
                     
                  
                        —
                     
                     
                        κλάση 42: «Υπηρεσίες σχεδιασμού και ανάπτυξης συστημάτων ηλεκτρονικών πληρωμών και ασφάλειας των χρηματοπιστωτικών συναλλαγών μέσω του Διαδικτύου ή οποιουδήποτε άλλου δικτύου ηλεκτρονικών υπολογιστών».
                     
                  
         
               18
            
            
               Μεμονωμένα θεωρούμενα, τα στοιχεία που απεικονίζουν ένα στυλιζαρισμένο χέρι, μια ορθογώνια μορφή ανοικτού χρώματος την οποία κρατά το χέρι αυτό και τη διαδοχή τριών τριγώνων, τα οποία, στο σύνολό τους, συνιστούν επίσης ένα διακριτικό και αυθαίρετο συνδυασμό, είναι διακριτικά όσον αφορά τα προαναφερθέντα προϊόντα και υπηρεσίες, οπότε μπορεί να διαπιστωθεί ότι ουδόλως είναι επιτακτική η διαθεσιμότητα του συνδυασμού των στοιχείων αυτών για τα εν λόγω προϊόντα και υπηρεσίες.
            
         
               19
            
            
               Από κανένα στοιχείο δεν μπορεί συνεπώς να συναχθεί ότι το επίμαχο σήμα χρησιμοποιείται γενικώς στο εμπόριο σε σχέση με τα ως άνω προϊόντα και υπηρεσίες.
            
         
               20
            
            
               Αφετέρου, το σήμα του οποίου ζητήθηκε η καταχώριση, συνολικά θεωρούμενο, είναι διακριτικό για τα ακόλουθα προϊόντα και υπηρεσίες:
               
                        —
                     
                     
                        κλάση 9: «Αυτόματοι πωλητές, μηχανήματα έκδοσης εισιτηρίων, αντιγράφων κίνησης λογαριασμού, αποσπασμάτων κίνησης λογαριασμού, αυτόματα μηχανήματα πληρωμών, τραπεζικά μηχανήματα αυτόματης ανάληψης μετρητών, κάρτες μνήμης ή με μικροεπεξεργαστή, μαγνητικές κάρτες, κάρτες αναγνώρισης ταυτότητας μαγνητικές ή με μικροεπεξεργαστή, κάρτες χρέωσης, πίστωσης ή ανάληψης μαγνητικές ή με μικροεπεξεργαστή, λογισμικό διαχείρισης λογαριασμών, προγράμματα και υλικό ηλεκτρονικών υπολογιστών που επιτρέπουν την παροχή εξ αποστάσεως πλήρων υπηρεσιών τράπεζας, χρηματοπιστωτικού ιδρύματος και ασφαλειών, κάρτες ηλεκτρονικών πληρωμών, ηλεκτρικές και ηλεκτρονικές διατάξεις για τη διαχείριση χρηματοπιστωτικών συναλλαγών»·
                     
                  
                        —
                     
                     
                        κλάση 35: «Διοικητική διαχείριση, αυτόματων πωλητών, αυτόματων μηχανημάτων πληρωμών και τραπεζικών μηχανημάτων αυτόματης ανάληψης μετρητών»·
                     
                  
                        —
                     
                     
                        κλάση 36: «Τραπεζικές υποθέσεις, χρηματοπιστωτικές υποθέσεις, υπηρεσίες πιστωτικών καρτών, υπηρεσίες καρτών ανάληψης, πράξεις συναλλάγματος, συλλογή αξιών, πράξεις συμψηφισμού (συναλλάγματος), παροχή συμβουλών σε θέματα τραπεζικά, παροχή συμβουλών σε θέματα χρηματοπιστωτικά, καταθέσεις αξιών, χρηματοπιστωτικές πληροφορίες, ηλεκτρονική μεταφορά κεφαλαίων, πληροφόρηση σε χρηματοπιστωτικά και τραπεζικά θέματα, χρηματοπιστωτικές πράξεις, νομισματικές πράξεις, χρηματοπιστωτικές συναλλαγές, παροχή χρηματοπιστωτικών και τραπεζικών πληροφοριών επί γραμμής, παροχή χρηματοπιστωτικών και τραπεζικών αλληλεπιδραστικών πληροφοριών, υπηρεσίες ηλεκτρονικής μεταφοράς αξιών, χρημάτων, κεφαλαίων, μετοχών, συναλλάγματος και κάθε άλλου χρηματοοικονομικού τίτλου, μεσιτείες και συναλλαγές μέσω ηλεκτρονικού δικτύου επικοινωνίας επί γραμμής»·
                     
                  
                        —
                     
                     
                        κλάση 38: «Υπηρεσίες τηλεπικοινωνιών για την παροχή πρόσβασης σε πλήρεις εξ αποστάσεως υπηρεσίες τράπεζας, χρηματοπιστωτικού ιδρύματος και ασφαλειών, παροχή επί γραμμής πρόσβασης σε βάση χρηματοπιστωτικών δεδομένων»·
                     
                  
                        —
                     
                     
                        κλάση 42: «Υπηρεσίες προγραμματισμού ηλεκτρονικών υπολογιστών για την πρόσβαση σε συστήματα διαχείρισης αυτόματων πωλητών, αυτόματων μηχανημάτων πληρωμών και τραπεζικών μηχανημάτων αυτόματης ανάληψης μετρητών».
                     
                  
         
               21
            
            
               Η προσφεύγουσα παρατηρεί ότι, ακόμη και αν ορισμένα από τα στοιχεία που απαρτίζουν το σήμα του οποίου ζητήθηκε η καταχώριση θα μπορούσαν ενδεχομένως να ανακαλέσουν τον τομέα στον οποίο ανήκουν τα προαναφερθέντα προϊόντα και υπηρεσίες, επιβάλλεται η διαπίστωση ότι η απεικόνιση μιας διαδοχής τριών τριγώνων είναι διακριτική και αυθαίρετη σε σχέση με το σύνολο των εν λόγω προϊόντων και υπηρεσιών.
            
         
               22
            
            
               Επιπλέον, από κανένα στοιχείο δεν μπορεί να συναχθεί ότι το στοιχείο αυτό χρησιμοποιείται γενικώς στο εμπόριο σε σχέση με τα ως άνω προϊόντα και υπηρεσίες. Επομένως, η διαδοχή τριών τριγώνων, συνδυαζόμενη με τα λοιπά στοιχεία που απαρτίζουν το επίμαχο σήμα, είναι διακριτική σε σχέση με αυτά τα προϊόντα και αυτές τις υπηρεσίες.
            
         
               23
            
            
               Τρίτον, η προσφεύγουσα παρατηρεί ότι η διαδοχή τριών τριγώνων σκούρου χρώματος που κατευθύνονται προς τα δεξιά, από τα οποία τα δύο απεικονίζονται σε υπέρθεση επί της ορθογώνιας μορφής, αποτελεί ένα από τα διακριτικά και κυρίαρχα στοιχεία όσον αφορά το σύνολο των επίμαχων προϊόντων και υπηρεσιών.
            
         
               24
            
            
               Συγκεκριμένα, τα τρία τρίγωνα μαύρου χρώματος, των οποίων η γραφική παράσταση είναι ασυνήθης και αυθαίρετη σε σχέση με τα επίμαχα προϊόντα και υπηρεσίες, είναι οπτικώς κυρίαρχα και προσδίδουν στο σήμα, συνολικά, μια όλως ιδιαίτερη εντύπωση, η οποία παρέχει τη δυνατότητα στον καταναλωτή να το κρατήσει στη μνήμη του και να το διακρίνει από τα σήματα των ανταγωνιστών της.
            
         
               25
            
            
               Η προσφεύγουσα ισχυρίζεται ότι από κανένα στοιχείο δεν μπορεί να συναχθεί ότι το επίμαχο σήμα χρησιμοποιείται γενικώς στο εμπόριο σε σχέση με τα οικεία προϊόντα και υπηρεσίες. Το εν λόγω σήμα παρέχει τη δυνατότητα στο ενδιαφερόμενο κοινό να διακρίνει χωρίς δυνατότητα σύγχυσης τα προϊόντα και τις υπηρεσίες του δικαιούχου του σήματος σε σχέση με αυτά που έχουν άλλη εμπορική προέλευση.
            
         
               26
            
            
               Η προσφεύγουσα υποστηρίζει ότι απέδειξε την εντατική χρήση, πριν από την κατάθεση της αιτήσεως καταχωρίσεως, ενός λογοτύπου αποτελούμενου από τρία τρίγωνα κατευθυνόμενα προς τα δεξιά. Συγκεκριμένα, προσκόμισε ένα χαρτί με προτυπωμένο λογότυπο, δύο τιμολόγια και ένα απόσπασμα από την ιστοσελίδα της. Κατ’ αυτήν, το κοινό θα τη συνδέσει οπωσδήποτε με το σήμα του οποίου ζητήθηκε η καταχώριση, το οποίο περιέχει ολόκληρο το λογότυπο αυτό.
            
         
               27
            
            
               Η προσφεύγουσα ισχυρίζεται επίσης ότι ο εγγενής διακριτικός χαρακτήρας του σήματος του οποίου ζητήθηκε η καταχώριση είναι αποδεδειγμένος, στον βαθμό που το σήμα αυτό έγινε αντικείμενο εκμετάλλευσης πριν από την κατάθεση της αιτήσεως καταχωρίσεως. Κάποιες τράπεζες με τις οποίες αυτή συνδέεται έκαναν χρήση του σήματος στα αυτόματα μηχανήματά τους διανομής χαρτονομισμάτων, όπως μαρτυρούν μια φωτογραφία ληφθείσα το 2005 στην Thionville (Γαλλία) και ένα έγγραφο με τίτλο «Euro Automatic Cash- Supports et déploiements sur GABs ΕΟΚ-SE-IDF-SMB», του Ιουνίου 2006, τα οποία προσκόμισε κατά την ενώπιον του ΓΕΕΑ διαδικασία. Υποστηρίζει κατά συνέπεια ότι μια τέτοια χρήση είναι ικανή να προσδώσει στο σήμα του οποίου ζητήθηκε η καταχώριση έναν επιπλέον βαθμό διακριτικού χαρακτήρα και ότι η εκ μέρους του ενδιαφερόμενου κοινού γνώση του σήματος αυτού μπορεί να ενισχύσει τον διακριτικό του χαρακτήρα.
            
         
               28
            
            
               Τέλος, η προσφεύγουσα υπογραμμίζει ότι το ΓΕΕΑ έχει ήδη δεχθεί την καταχώριση σημάτων παρεμφερών με το σήμα του οποίου ζητήθηκε η καταχώριση.
            
         
               29
            
            
               Το ΓΕΕΑ αμφισβητεί τη βασιμότητα των επιχειρημάτων που προέβαλε η προσφεύγουσα.
            
         Εκτίμηση του Πρωτοδικείου
      
               30
            
            
               Σύμφωνα με το άρθρο 7, παράγραφος 1, στοιχείο β’, του κανονισμού 40/94 [νυν άρθρο 7, παράγραφος 1, στοιχείο β’, του κανονισμού 207/2009], δεν γίνονται δεκτά για καταχώριση τα «σήματα που στερούνται διακριτικού χαρακτήρα».
            
         
               31
            
            
               Κατά πάγια νομολογία ο διακριτικός χαρακτήρας ενός σήματος πρέπει να εκτιμάται σε σχέση, αφενός, με τα προϊόντα ή τις υπηρεσίες για τα οποία ζητείται η καταχώριση του σήματος και, αφετέρου, με την αντίληψη του ενδιαφερόμενου κοινού που αποτελείται από τον μέσο καταναλωτή των εν λόγω προϊόντων ή υπηρεσιών, ο οποίος έχει τη συνήθη πληροφόρηση και είναι ευλόγως προσεκτικός και ενημερωμένος (αποφάσεις του Δικαστηρίου της 29ης Απριλίου 2004, C-456/01 P και C-457/01 P, Henkel κατά ΓΕΕΑ, Συλλογή 2004, σ. I-5089, σκέψη 35, και της , C-25/05 P, Storck κατά ΓΕΕΑ, Συλλογή 2006, σ. I-5719, σκέψη 25).
            
         
               32
            
            
               Πρέπει να υπομνησθεί ότι τα σήματα στα οποία αναφέρεται το άρθρο 7, παράγραφος 1, στοιχείο β’, του κανονισμού 40/94 [νυν άρθρο 7, παράγραφος 1, στοιχείο β’, του κανονισμού 207/2009] είναι, ιδίως, αυτά τα οποία το ενδιαφερόμενο κοινό θεωρεί ότι χρησιμοποιούνται κοινώς στις συναλλαγές για την παρουσίαση των σχετικών προϊόντων ή υπηρεσιών ή για τα οποία υπάρχουν, τουλάχιστον, συγκεκριμένα στοιχεία που επιτρέπουν το συμπέρασμα ότι μπορούν να χρησιμοποιηθούν κατά τον τρόπο αυτόν. Περαιτέρω, τα σημεία που αφορά η διάταξη αυτή δεν μπορούν να επιτελέσουν την ουσιώδη λειτουργία του σήματος, δηλαδή να προσδιορίσουν την καταγωγή του προϊόντος ή της υπηρεσίας, προκειμένου να δώσουν τη δυνατότητα στον καταναλωτή ο οποίος αποκτά το προϊόν ή δέχεται την υπηρεσία που προσδιορίζεται από το σήμα να προβεί αργότερα στην ίδια επιλογή, αν η εμπειρία αποδειχθεί θετική, ή σε άλλη επιλογή, αν η εμπειρία αυτή αποδειχθεί αρνητική [αποφάσεις του Πρωτοδικείου της 3ης Δεκεμβρίου 2003, T-305/02, Nestlé Waters Γαλλία κατά ΓΕΕΑ (Μορφή φιάλης), Συλλογή 2003, σ. II-5207, σκέψη 28· της , T-216/02, Fieldturf κατά ΓΕΕΑ (LOOKS LIKE GRASS… FEELS LIKE GRASS… PLAYS LIKE GRASS), Συλλογή 2003, σ. II-1023, σκέψεις 23 και 24, και της , T-393/02, Henkel κατά ΓΕΕΑ (Σχήμα λευκής και διαφανούς φιάλης), Συλλογή 2004, σ. II-4115, σκέψη 30].
            
         
               33
            
            
               Η προσφεύγουσα δεν αμφισβητεί το συμπέρασμα του τμήματος προσφυγών όσον αφορά το ενδιαφερόμενο κοινό. Ο έλεγχος της εκ μέρους του τμήματος προσφυγών εκτιμήσεως του διακριτικού χαρακτήρα του σήματος του οποίου ζητήθηκε η καταχώριση θα διενεργηθεί, κατά συνέπεια, λαμβανομένου υπόψη του μέσου ευρωπαίου καταναλωτή, ο οποίος έχει τη συνήθη πληροφόρηση και είναι ευλόγως προσεκτικός και ενημερωμένος και στον οποίο αναφέρεται η σκέψη 15 της προσβαλλομένης αποφάσεως.
            
         
               34
            
            
               Η προσφεύγουσα δεν αμφισβητεί ότι το σήμα του οποίου ζητήθηκε η καταχώριση αντιστοιχεί σε γραφική απεικόνιση συνιστάμενη σε μια «στυλιζαρισμένη» απεικόνιση χεριού, μια ορθογώνια μορφή ανοικτού χρώματος την οποία κρατά το χέρι και μια διαδοχή τριών τριγώνων σκούρου χρώματος, κατευθυνόμενων προς τα δεξιά, δύο από τα οποία απεικονίζονται σε υπέρθεση επί της ορθογώνιας μορφής.
            
         
               35
            
            
               Όσον αφορά την εκτίμηση του διακριτικού χαρακτήρα του σήματος του οποίου ζητήθηκε η καταχώριση, τον οποίο προβάλλει η προσφεύγουσα λόγω της «στυλιζαρισμένης» απεικόνισης των στοιχείων που απαρτίζουν το σήμα, πρέπει να εξεταστεί αν, σε σχέση με τη συνολική εντύπωση που παράγει ο συνδυασμός της μορφής του, των χρωμάτων του και των σχεδίων του, το σήμα του οποίου ζητήθηκε η καταχώριση μπορεί να προσληφθεί από το ενδιαφερόμενο κοινό ως ένδειξη της εμπορικής του προέλευσης.
            
         
               36
            
            
               Συναφώς, πρέπει να απορριφθεί, καταρχάς, το επιχείρημα της προσφεύγουσας με το οποίο επιχειρεί να αποσυνδεθούν τα διάφορα στοιχεία που απαρτίζουν το σήμα του οποίου ζητήθηκε η καταχώριση και να εκτιμηθεί ο διακριτικός τους χαρακτήρας μεμονωμένα. Συγκεκριμένα, η εξέταση του διακριτικού χαρακτήρα του σήματος του οποίου ζητήθηκε η καταχώριση πρέπει να αφορά τη συνολική εντύπωση που αυτό προκαλεί και όχι χωριστά έκαστο των στοιχείων που το απαρτίζουν [βλ., κατ’ αυτή την έννοια, αποφάσεις του Δικαστηρίου της 15ης Σεπτεμβρίου 2005, C-37/03 P, BioID κατά ΓΕΕΑ, Συλλογή 2005, σ. I-7975, σκέψη 29, και της , C-304/06 P, Eurohypo κατά ΓΕΕΑ, Συλλογή 2008, σ. I-3297, σκέψη 41].
            
         
               37
            
            
               Όπως όμως ορθώς τόνισε το τμήμα προσφυγών, λαμβανομένων υπόψη των οικείων προϊόντων και υπηρεσιών, η απεικόνιση ενός χεριού που κρατά μια ορθογώνια μορφή που μοιάζει με κάρτα, συνοδευόμενη από τρία τρίγωνα κατευθυνόμενα προς την ίδια κατεύθυνση, θα προσληφθεί από το ενδιαφερόμενο κοινό ως χρηστική ένδειξη, η οποία σκοπεί να υποδείξει τη διαδικασία που πρέπει να ακολουθηθεί για να χρησιμοποιηθεί μια κάρτα προκειμένου να πραγματοποιηθεί μια συναλλαγή και όχι ως ένδειξη της εμπορικής προέλευσης των οικείων προϊόντων και υπηρεσιών. Συγκεκριμένα, ο μέσος καταναλωτής αντιμετωπίζει καθημερινά αυτό το είδος της χρηστικής ένδειξης σε διάφορα μέρη, όπως είναι οι τράπεζες, οι υπεραγορές, οι σιδηροδρομικοί σταθμοί, τα αεροδρόμια, οι χώροι στάθμευσης αυτοκινήτων και οι τηλεφωνικές καμπίνες.
            
         
               38
            
            
               Επιβάλλεται η διαπίστωση ότι η προσφεύγουσα δεν προέβαλε κανένα επιχείρημα βάσει του οποίου να μπορεί να αμφισβητηθεί η βασιμότητα της εκτιμήσεως αυτής. Μολονότι η προσφεύγουσα αμφισβητεί το γεγονός ότι η ορθογώνια μορφή ανοικτού χρώματος μπορεί να προσληφθεί ως μαγνητική κάρτα ή ως έξυπνη κάρτα, πρέπει να θεωρηθεί ότι το πλαίσιο εντός του οποίου εντάσσεται η μορφή αυτή, ήτοι το «στυλιζαρισμένο» χέρι που την κρατά και τα τρία τρίγωνα προς την ίδια κατεύθυνση, καθώς και τα οικεία προϊόντα και υπηρεσίες, δεν αφήνουν καμία αβεβαιότητα ως προς την πρόσληψη του σημείου αυτού από το ενδιαφερόμενο κοινό.
            
         
               39
            
            
               Ομοίως, πρέπει να παρατηρηθεί ότι το σύνολο που αποτελείται από τα τρία τρίγωνα σκούρου χρώματος, λόγω της ενσωμάτωσής του στο επίμαχο σημείο, δεν διαθέτει τον προβαλλόμενο από την προσφεύγουσα διακριτικό χαρακτήρα, διότι προσλαμβάνεται από το ενδιαφερόμενο κοινό ως περιέχον τόξα που δείχνουν την κατεύθυνση και τα οποία έχουν μια χρηστική λειτουργία, ήτοι αυτήν της υπόδειξης του μέρους διά του οποίου η κάρτα πρέπει να εισαχθεί στη συσκευή διανομής χαρτονομισμάτων. Έτσι, τα εν λόγω τρίγωνα δεν έχουν διακριτική δύναμη έναντι ουδεμιάς των κλάσεων των οικείων προϊόντων και υπηρεσιών. Επομένως, δεν πρέπει να εξεταστούν χωριστά τα λοιπά στοιχεία του σήματος του οποίου ζητήθηκε η καταχώριση.
            
         
               40
            
            
               Επιπλέον, πρέπει να τονιστεί ότι το τμήμα προσφυγών ορθώς θεώρησε ότι το συμπέρασμά του ως προς την έλλειψη διακριτικού χαρακτήρα του σήματος του οποίου ζητήθηκε η καταχώριση ίσχυε, όπως το απέδειξε λεπτομερώς στις σκέψεις 19 έως 22 της προσβαλλομένης αποφάσεως, για όλα τα οικεία προϊόντα και υπηρεσίες, τα οποία συνδέονται με τη χρήση των καρτών ηλεκτρονικών πληρωμών και με την πραγματοποίηση συναλλαγών που προϋποθέτουν τη χρήση τέτοιων καρτών, όπως είναι οι ηλεκτρονικές πληρωμές μέσω μαγνητικής κάρτας (κλάση 9), η διοικητική διαχείριση των αυτόματων μηχανημάτων πληρωμών (κλάση 35), τα συστήματα ηλεκτρονικών πληρωμών μέσω δικτύου ηλεκτρονικών υπολογιστών (κλάση 42), η εμπορία μαγνητικών καρτών και οι συναλλαγές που πραγματοποιούνται χάρη στις εν λόγω κάρτες (κλάση 36), ή ακόμη τα μέσα τηλεπικοινωνίας και μετάδοσης ηλεκτρονικών πληροφοριών που ενεργούν ως είδος μηνυμάτων σύμφωνα με τα οποία οι υπηρεσίες αυτές μπορούν να αποκτηθούν μέσω της χρήσης μαγνητικής κάρτας (κλάση 38).
            
         
               41
            
            
               Συναφώς, επιβάλλεται ειδικότερα η διαπίστωση ότι η προσφεύγουσα δεν μπόρεσε να αποδείξει ότι το τμήμα προσφυγών υπέπεσε σε πλάνη θεωρώντας, στις σκέψεις 19 έως 22 της προσβαλλομένης αποφάσεως, ότι, λαμβανομένων υπόψη των οικείων προϊόντων και υπηρεσιών, το σήμα του οποίου ζητήθηκε η καταχώριση θα προσλαμβανόταν από το ενδιαφερόμενο κοινό ως ευθέως και οπωσδήποτε συνδεόμενο με την πραγματοποίηση συναλλαγών ηλεκτρονικών πληρωμών μέσω μαγνητικής κάρτας.
            
         
               42
            
            
               Κατόπιν των προεκτεθέντων, πρέπει να θεωρηθεί ότι το τμήμα προσφυγών ορθώς θεώρησε ότι, με βάση τη συνολική εντύπωση που προκαλεί ο συνδυασμός των διαφόρων στοιχείων που απαρτίζουν το σημείο του οποίου ζητήθηκε η καταχώριση, το σημείο αυτό δεν θα παρείχε τη δυνατότητα στο ενδιαφερόμενο κοινό να προσδιορίσει την εμπορική προέλευση των οικείων προϊόντων και υπηρεσιών, όταν θα εκαλείτο να προβεί σε επιλογή εν όψει μιας αγοράς.
            
         
               43
            
            
               Η προσφεύγουσα ισχυρίζεται επιπλέον ότι ο διακριτικός χαρακτήρας του σήματος του οποίου ζητήθηκε η καταχώριση ενισχύεται λόγω, αφενός, της χρήσης της οποίας έτυχε το σημείο που απεικονίζει μια διαδοχή τριών τριγώνων κατευθυνόμενων προς τα δεξιά ως λογότυπου της προσφεύγουσας που εμφανίζεται στο χαρτί της με προτυπωμένο λογότυπο, στα τιμολόγιά της και στην ιστοσελίδα της και, αφετέρου, της χρήσης της οποίας έτυχε το σήμα του οποίου ζητήθηκε η καταχώριση, πριν από την κατάθεση της αιτήσεως καταχωρίσεως του σήματος, από έναν τραπεζικό όμιλο στον οποίο αυτή ανήκει, ιδίως στις αυτόματες θυρίδες της τράπεζας CIC, αρχικώς, και του συνόλου του ομίλου, στη συνέχεια.
            
         
               44
            
            
               Συναφώς, πρέπει να τονιστεί, καταρχάς, ότι η προσφεύγουσα δεν προβάλλει παράβαση του άρθρου 7, παράγραφος 3, του κανονισμού 40/94 [νυν άρθρου 7, παράγραφος 3, του κανονισμού 207/2009], κατά το οποίο οι απόλυτοι λόγοι απαραδέκτου της καταχωρίσεως περί των οποίων γίνεται λόγος στο άρθρο 7, παράγραφος 1, στοιχεία β’, γ’ και δ’, του εν λόγω κανονισμού [νυν άρθρο 7, παράγραφος 1, στοιχεία β’, γ’ και δ’ του κανονισμού 207/2009] δεν εμποδίζουν την καταχώριση του σήματος αν αυτό έχει αποκτήσει, για τα προϊόντα και τις υπηρεσίες για τα οποία ζητήθηκε η καταχώριση, διακριτικό χαρακτήρα λόγω της χρήσεως που του έχει γίνει. Πρέπει όμως να τονιστεί ότι, προκειμένου να αποφύγει την εφαρμογή του απόλυτου λόγου απαραδέκτου περί του οποίου γίνεται λόγος στο άρθρο 7, παράγραφος 1, στοιχείο β’, του κανονισμού 40/94 [νυν άρθρο 7, παράγραφος 1, στοιχείο β’, του κανονισμού 207/2009], η προσφεύγουσα δεν μπορεί να ισχυρίζεται ότι στο σήμα του οποίου ζητήθηκε η καταχώριση προσδόθηκε «ένας επιπλέον» βαθμός διακριτικού χαρακτήρα ή ακόμη ότι χαρακτήρας αυτός ενισχύθηκε λόγω της χρήσεως που του έγινε. Εφόσον το σήμα του οποίου ζητήθηκε η καταχώριση δεν διαθέτει εγγενή διακριτικό χαρακτήρα, κατά την έννοια του άρθρου 7, παράγραφος 1, στοιχείο β’, του κανονισμού 40/94 [νυν άρθρου 7, παράγραφος 1, στοιχείο β’, του κανονισμού 207/2009], το σημείο αυτό μπορεί να γίνει δεκτό προς καταχώριση μόνον αν πληρούνται οι προϋποθέσεις του άρθρου 7, παράγραφος 3, του κανονισμού 40/94 [νυν άρθρου 7, παράγραφος 3, του κανονισμού 207/2009].
            
         
               45
            
            
               Κατά συνέπεια, στον βαθμό που η προσφεύγουσα ισχυρίζεται το πολύ ότι το σήμα του οποίου ζητήθηκε η καταχώριση έχει επαρκή εγγενή διακριτικό χαρακτήρα, κατά την έννοια του άρθρου 7, παράγραφος 1, στοιχείο β’, του κανονισμού 40/94 [νυν άρθρου 7, παράγραφος 1, στοιχείο β’, του κανονισμού 207/2009], λόγω της χρήσεως, αφενός, του λογότυπου που αποτελείται από τρία τρίγωνα και το οποίο εντάσσεται στη σύνθεσή του και, αφετέρου, του ίδιου του σήματος του οποίου ζητήθηκε η καταχώριση, η αιτίαση αυτή πρέπει να απορριφθεί.
            
         
               46
            
            
               Στον βαθμό ωστόσο που η προσφεύγουσα θέλησε να ισχυριστεί ότι το σήμα του οποίου ζητήθηκε η καταχώριση πρέπει να γίνει δεκτό προς καταχώριση δυνάμει του άρθρου 7, παράγραφος 3, του κανονισμού 40/94 [νυν άρθρου 7, παράγραφος 3, του κανονισμού 207/2009], πρέπει να υπομνησθεί ότι από τη νομολογία σχετικά με την ερμηνεία του άρθρου 3, παράγραφος 3, της πρώτης οδηγία 89/104/ΕΟΚ του Συμβουλίου, της 21 Δεκεμβρίου 1988, για την προσέγγιση των νομοθεσιών των κρατών μελών περί σημάτων (EE 1989, L 40, σ. 1), του οποίου το κανονιστικό περιεχόμενο είναι, κατ’ ουσίαν, πανομοιότυπο με αυτό του άρθρου 7, παράγραφος 3, του κανονισμού 40/94 [νυν άρθρου 7, παράγραφος 3, του κανονισμού 207/2009], προκύπτει ότι για την κτήση διακριτικού χαρακτήρα λόγω της χρήσεως απαιτείται ένα σημαντικό ποσοστό τουλάχιστον του ενδιαφερόμενου κοινού να αναγνωρίζει, χάρη στο σήμα, τα οικεία προϊόντα και υπηρεσίες ως προερχόμενα από συγκεκριμένη επιχείρηση [βλ., κατ’ αυτή την έννοια, αποφάσεις του Δικαστηρίου της , C-108/97 και C-109/97, Windsurfing Chiemsee, Συλλογή 1999, σ. I-2779, σκέψη 52, και της , C-299/99, Philips, Συλλογή 2002, σ. I-5475, σκέψη 61· βλ., επίσης, όσον αφορά τον κανονισμό 40/94, αποφάσεις του Πρωτοδικείου της , T-399/02, Eurocermex κατά ΓΕΕΑ (Μορφή φιάλης ζύθου), Συλλογή 2004, σ. II-1391, σκέψη 42, και της , T-207/06, Europig κατά ΓΕΕΑ (EUROPIG), Συλλογή 2007, σ. II-1961, σκέψη 55].
            
         
               47
            
            
               Για την εκτίμηση του διακριτικού χαρακτήρα που αποκτάται από τη χρήση του σήματος, μπορούν να λαμβάνονται υπόψη, μεταξύ άλλων, το μερίδιο της αγοράς που αναλογεί στο σήμα, η ένταση, η γεωγραφική έκταση και η διάρκεια της χρήσεως του σήματος αυτού, το μέγεθος των επενδύσεων στις οποίες έχει προβεί η επιχείρηση για την προώθησή του, το ποσοστό των ενδιαφερομένων κύκλων που αναγνωρίζει, χάρη στο σήμα, το προϊόν ως προερχόμενο από συγκεκριμένη επιχείρηση, καθώς και οι δηλώσεις εμπορικών και βιομηχανικών επιμελητηρίων ή άλλων επαγγελματικών ενώσεων. Αν, βάσει στοιχείων του είδους αυτού, μπορεί να θεωρηθεί ότι οι ενδιαφερόμενοι κύκλοι ή, τουλάχιστον, ένα σημαντικό τμήμα αυτών αναγνωρίζουν, χάρη στο σήμα, το προϊόν ως προερχόμενο από συγκεκριμένη επιχείρηση, πρέπει να συναχθεί ότι πληρούται η προϋπόθεση του άρθρου 7, παράγραφος 3, του κανονισμού 40/94 [νυν άρθρου 7, παράγραφος 3, του κανονισμού 207/2009] [βλ., κατ’ αναλογία, προπαρατεθείσες αποφάσεις Windsurfing Chiemsee, σκέψεις 51 και 52, και Philips, σκέψεις 60 και 61· απόφαση του Πρωτοδικείου της 5ης Μαρτίου 2003, T-237/01, Alcon κατά ΓΕΕΑ — Dr. Robert Winzer Pharma (BSS), Συλλογή 2003, σ. II-411, σκέψη 50].
            
         
               48
            
            
               Εν προκειμένω, πρώτον, πρέπει να τονιστεί ότι το λογότυπο στο οποίο αναφέρεται η προσφεύγουσα δεν συμπίπτει με το σήμα του οποίου ζητήθηκε η καταχώριση, αλλά αποτελεί ένα από τα στοιχεία που το απαρτίζουν. Όπως όμως ορθώς θεώρησε το τμήμα προσφυγών με τη σκέψη 27 της προσβαλλομένης αποφάσεως, ακόμα και αν υποτεθεί ότι το λογότυπο αυτό έχει αποκτήσει διακριτικό χαρακτήρα λόγω της χρήσεως που του έχει γίνει, του διακριτικού αυτού χαρακτήρα δεν μπορεί να τύχει το σήμα του οποίου ζητήθηκε η καταχώριση, το οποίο απαρτίζεται και από άλλα καθοριστικά στοιχεία στη συνολική εντύπωση που προκαλεί.
            
         
               49
            
            
               Δεύτερον, επιβάλλεται η διαπίστωση ότι τα αποδεικτικά στοιχεία της χρήσεως του σήματος του οποίου ζητήθηκε η καταχώριση, που προσκόμισε η προσφεύγουσα κατά την ενώπιον του ΓΕΕΑ διαδικασία, είναι προδήλως ανεπαρκή για να αποδειχθεί διακριτικός χαρακτήρας κτηθείς διά της χρήσεως, λαμβανομένων υπόψη των απαιτήσεων του άρθρου 7, παράγραφος 3, του κανονισμού 40/94, που υπενθυμίστηκαν στις σκέψεις 47 και 48 ανωτέρω. Αρκεί να παρατηρηθεί, συναφώς, ότι, ελλείψει σημαντικού στοιχείου όσον αφορά τα μερίδια αγοράς, καθώς και την ένταση και τη γεωγραφική έκταση της χρήσεως του σήματος του οποίου ζητήθηκε η καταχώριση, με βάση το γεγονός και μόνον ότι ένας τραπεζικός όμιλος έκανε χρήση του εν λόγω σήματος στα αυτόματα μηχανήματά του διανομής χαρτονομισμάτων δεν μπορεί να θεωρηθεί ότι ένα σημαντικό τμήμα του ενδιαφερομένου κοινού θα συνδέσει με την προσφεύγουσα ή με τον όμιλο στον οποία αυτή ανήκει τα οικεία προϊόντα και υπηρεσίες, για τα οποία θα εχρησιμοποιείτο το σήμα του οποίου ζητήθηκε η καταχώριση.
            
         
               50
            
            
               Κατά συνέπεια, από την επιχειρηματολογία της προσφεύγουσας δεν αποδεικνύεται ούτε η ενίσχυση του διακριτικού χαρακτήρα του σήματος του οποίου ζητήθηκε η καταχώριση ούτε η κτήση διακριτικού χαρακτήρα λόγω της χρήσεως βάσει του άρθρου 7, παράγραφος 3, του κανονισμού 40/94 [νυν άρθρου 7, παράγραφος 3, του κανονισμού 207/2009].
            
         
               51
            
            
               Όσον αφορά τα επιχειρήματα που στηρίζονται στις προηγούμενες καταχωρίσεις τις οποίες πραγματοποίησε το ΓΕΕΑ, με τα οποία επιχειρείται να προσαφθεί παραβίαση της αρχής της ίσης μεταχειρίσεως, πρέπει να υπομνησθεί ότι, κατά πάγια νομολογία, η νομιμότητα των αποφάσεων των τμημάτων προσφυγών πρέπει να εκτιμάται αποκλειστικώς βάσει του κανονισμού 40/94 [νυν κανονισμού 207/2009], όπως έχει ερμηνευθεί από τον κοινοτικό δικαστή, και όχι βάσει μιας προηγούμενης πρακτικής των τμημάτων αυτών ως προς τη λήψη αποφάσεων [προπαρατεθείσα απόφαση BioID κατά ΓΕΕΑ, σκέψη 47, και απόφαση του Πρωτοδικείου της 27ης Φεβρουαρίου 2002, T-106/00, Streamserve κατά ΓΕΕΑ (STREAMSERVE), Συλλογή 2002, σ. II-723, σκέψεις 66].
            
         
               52
            
            
               Επομένως, ο μοναδικός λόγος που αντλείται από παράβαση του άρθρου 7, παράγραφος 1, στοιχείο β’, του κανονισμού 40/94 [νυν άρθρου 7, παράγραφος 1, στοιχείο β’, του κανονισμού 207/2009] δεν είναι βάσιμος και, κατά συνέπεια, η προσφυγή πρέπει να απορριφθεί.
            
         
         Επί των δικαστικών εξόδων
      
      
               53
            
            
               Κατά το άρθρο 87, παράγραφος 2, του Κανονισμού Διαδικασίας του Πρωτοδικείου, ο ηττηθείς διάδικος καταδικάζεται στα δικαστικά έξοδα εφόσον υπάρχει σχετικό αίτημα. Δεδομένου ότι η προσφεύγουσα ηττήθηκε, πρέπει να καταδικαστεί στα δικαστικά έξοδα, σύμφωνα με το αίτημα του ΓΕΕΑ.
            
          
            
               Για τους λόγους αυτούς,
               ΤΟ ΠΡΩΤΟΔΙΚΕΙΟ (έκτο τμήμα)
               αποφασίζει:
            
          
            
               
                        
                           1)
                        
                     
                     
                        
                           Απορρίπτει την προσφυγή.
                        
                     
                  
          
            
               
                        
                           2)
                        
                     
                     
                        
                           Καταδικάζει την Européenne de traitement de l’Information (Euro-Information), στα δικαστικά έξοδα.
                        
                     
                  
          
               
                  
                     Meij
                     Vadapalas
                     Truchot
                     Δημοσιεύθηκε σε δημόσια συνεδρίαση στο Λουξεμβούργο στις 2 Ιουλίου 2009.
                     (υπογραφές)
                  
               
            (
            *1
         )	Γλώσσα διαδικασίας: η γαλλική.